CELEX: 32020D0718
Language: lv
Date: 2020-05-28 00:00:00
Title: Padomes Lēmums (KĀDP) 2020/718 (2020. gada 28. maijs), ar ko ieceļ Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri

29.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 168/64
               
            
         PADOMES LĒMUMS (KĀDP) 2020/718
         (2020. gada 28. maijs),
         ar ko ieceļ Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     2020. gada 31. martā Padome pieņēma Lēmumu (KĀDP) 2020/472, (1) ar ko izveidoja un uzsāka Eiropas Savienības militāro operāciju Vidusjūras reģionā (EUNAVFOR MED IRINI) ES operācijas komandiera – kontradmirāļa Fabio AGOSTINI – vadībā.
                  
               
                     (2)
                  
                  
                     2020. gada 30. aprīlī ES operācijas komandieris ieteica iecelt kontradmirāli Ettore SOCCI par EUNAVFOR MED IRINI ES spēku komandieri uz EUNAVFOR MED IRINI pilnvaru atlikušā termiņa pirmo pusi un iecelt flotiles admirāli Theodoros MIKROPOULOS par EUNAVFOR MED IRINI ES spēku komandieri uz pilnvaru atlikušā termiņa otro pusi.
                  
               
                     (3)
                  
                  
                     2020. gada 4. maijā ES Militārā komiteja atbalstīja minēto ieteikumu.
                  
               
                     (4)
                  
                  
                     2020. gada 6. maijā Politikas un drošības komiteja piekrita minētajam ieteikumam.
                  
               
                     (5)
                  
                  
                     Operatīvu iemeslu dēļ EUNAVFOR MED IRINI ES spēku komandiera iecelšanai jātiek piemērotai no 2020. gada 6. maija.
                  
               
                     (6)
                  
                  
                     Tādēļ kontradmirālim Ettore SOCCI ir jātiek ieceltam par EUNAVFOR MED IRINI ES spēku komandieri no 2020. gada 6. maija līdz 2020. gada 18. oktobrim un flotiles admirālim Theodoros MIKROPOULOS jātiek ieceltam par EUNAVFOR MED IRINI ES spēku komandieri no 2020. gada 19. oktobra līdz 2021. gada 31. martam.
                  
               
                     (7)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādējādi Dānija nepiedalās šā lēmuma pieņemšanā,
                  
               IR PIEŅĒMUSI ŠO LĒMUMU.
         
            1. pants
            Kontradmirālis Ettore SOCCI ar šo tiek iecelts par Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri no 2020. gada 6. maija līdz 2020. gada 18. oktobrim. Flotiles admirālis Theodoros MIKROPOULOS ar šo tiek iecelts par EUNAVFOR MED IRINI ES spēku komandieri no 2020. gada 19. oktobra līdz 2021. gada 31. martam.
         
         
            2. pants
            Šis lēmums stājas spēkā tā pieņemšanas dienā.
            Tas ir piemērojams no 2020. gada 6. maija.
         
         
            Briselē, 2020. gada 28. maijā
            
               
                  Padomes vārdā –
               
               
                  priekšsēdētājs
               
               G. GRLIĆ RADMAN
            
         
         
            (1)  Padomes Lēmums (KĀDP) 2020/472 (2020. gada 31. marts) par Eiropas Savienības militāro operāciju Vidusjūras reģionā (EUNAVFOR MED IRINI) (OV L 101, 1.4.2020., 4. lpp.).